CELEX: C2005/296/30
Language: sk
Date: 2005-11-26 00:00:00
Title: Vec C-361/05: Žaloba podaná  26. septembra 2005  Komisiou Európskych spoločenstiev proti Španielskemu kráľovstvu

26.11.2005   
            
            
               SK
            
            
               Úradný vestník Európskej únie
            
            
               C 296/16
            
         Žaloba podaná 26. septembra 2005 Komisiou Európskych spoločenstiev proti Španielskemu kráľovstvu
   (Vec C-361/05)
   (2005/C 296/30)
   Jazyk konania: španielčina
   Komisia Európskych spoločenstiev, v zastúpení: I. Martínez del Peral a M. Konstantinidis, splnomocnení zástupcovia, s adresou na doručovanie v Luxemburgu, podala 26. septembra 2005 na Súdny dvor Európskych spoločenstiev žalobu proti Španielskemu kráľovstvu.
   Žalobkyňa navrhuje, aby Súdny dvor:
   
               1)
            
            
               určil, že Španielske kráľovstvo si tým, že
               
                           —
                        
                        
                           si nesplnilo povinnosti, ktoré mu vyplývajú z článkov 4, 9 a 13 smernice 75/442/EHS (1), zmenenej a doplnenej smernicou 91/156/EHS (2) a článku 14 smernice 99/31/ES (3) tým, že neprijalo opatrenia potrebné na to, aby skládky Níjar a Hoyo del Miguel spĺňali požiadavky vyplývajúce z uvedených smerníc,
                        
                     
                           —
                        
                        
                           španielske orgány neposkytli informácie, ktoré by vyvrátili sťažnosť, ktorá bola doručená v súvislosti so skládkou Cueva del Mojón, nachádzajúcou sa v La Mojonera, porušujúc tak povinnosti, ktoré im vyplývajú z článkov 4, 9 a 13 smernice 75/442/EHS, zmenenej a doplnenej smernicou 91/156/EHS a článku 14 smernice 99/31/ES a neprijali opatrenia potrebné na to, aby skládka Cueva del Mojón spĺňala požiadavky vyplývajúce z uvedených smerníc,
                        
                     nesplnilo povinnosti, ktoré mu vyplývajú z ustanovení citovaných v predchádzajúcom odseku;
            
         
               2)
            
            
               zaviazal Španielske kráľovstvo nahradiť trovy konania.
            
         Žalobné dôvody a hlavné tvrdenia
   Pretrvávanie stavu, v akom sa nachádzajú tieto skládky, spôsobuje podstatné poškodzovanie životného prostredia počas dlhého obdobia a to bez toho, aby napriek výzvam Komisie zakročili príslušné orgány.
   Z odpadov na nezákonných skládkach sa totiž uvoľňujú do pôdy, vzduchu a vody chemické látky, ktoré ohrozujú zdravie ľudí, znečisťujú podzemné a povrchové vody, atmosféru ako aj flóru a faunu. Okrem toho nezákonné spaľovanie a ohne, ktoré spontánne vznikajú z dôvodu horľavosti odpadov na nekontrolovaných skládkach, spôsobujú početné požiare s katastrofickými následkami pre životné prostredie.
   
      (1)  Smernica Rady z 15. júla 1975 o odpadoch. Ú. v. ES L 194 z 25. júla 1975, s. 39.
   
   
      (2)  Smernica Rady z 18. marca 1991, Ú. v. ES L 78 z 26. marca 1991, s. 32.
   
   
      (3)  Smernica Rady z 26. apríla 1999 o skládkach odpadov, Ú. v. ES L 182 zo 16. júla 1999, s. 1.